ai4bharat/Pralekha huggingface dataset:
ரெயில்வே அமைச்சகம்
இந்திய ரயில்வே ஏப்ரல் 2023 -ல் மாதாந்திர சரக்கு ஏற்றுமதியில் சாதனை அளவாக 126.46 மெட்ரிக் டன் அளவிற்கு சரக்குகளை ஏற்றியது
இந்திய ரயில்வே ஏப்ரல் 2023 -ல் மாதாந்திர சரக்கு ஏற்றுமதியில் 126.46 மெட்ரிக் டன் அளவிற்கு சரக்குகளை ஏற்றியது. இது 2022-ம் ஆண்டு ஏப்ரல் மாதத்தை விட 4.25 மெட்ரிக் டன், அதாவது 3.5 சதவீதம் அதிகமாகும். 2022-ம் ஆண்டு ஏப்ரல் மாதத்தை ஒப்பிடுகையில் 2023 ஏப்ரல் மாதத்தில் சரக்கு வருவாய் 7 சதவீதம் அதிகரித்து ரூ.13,893 கோடியாக இருந்தது. இது ஏப்ரல், 2022-ல் ரூ.13,011 கோடியாக இருந்தது.
ஏப்ரல் 2023-ல் 62.39 மெட்ரிக்டன் அளவிற்கு நிலக்கரியையும், 14.49 மெட்ரிக்டன் அளவிற்கு இரும்புத்தாதுவையும், 12.60 மெட்ரிக்டன் அளவிற்கு சிமெண்ட்டையும், 9.03 மெட்ரிக்டன் அளவிற்கு இருப்பு வைக்கப்பட்ட இதர பொருட்களையும், 6.74 மெட்ரிக்டன் பெட்டகங்களையும், 5.64 மெட்ரிக்டன் இரும்பையும், 5.11 மெட்ரிக்டன் உணவு தானியங்களையும், 4.05 மெட்ரிக்டன் கனிம எண்ணெயையும், 3.90 மெட்ரிக்டன் உரங்களையும் இந்திய ரயில்வே சரக்கு ஏற்றியுள்ளது.
நிதி அமைச்சகம்
பாரத ஸ்டேட் வங்கியின் அதிகாரமளிக்கப்பட்ட கிளைகளில் தேர்தல் பத்திரங்கள் விற்பனை
மத்திய அரசால் அறிவிக்கப்பட்ட தேர்தல் பத்திர திட்டத்தின்படி தனிநபரோ அல்லது கூட்டாகவோ தேர்தல் பத்திரங்களை வாங்கலாம். இவற்றைப் பெற்றுக்கொள்வதற்கு பொதுத்தேர்தலில் அல்லது மாநில சட்டப்பேரவைத் தேர்தலில் பதிவான வாக்குகளில் ஒரு சதவீதத்திற்கும் குறையாமல் பெற்ற, மக்கள் பிரதிநிதித்துவ சட்டத்தின் கீழ் பதிவு செய்யப்பட்ட அரசியல் கட்சிகள் மட்டுமே தகுதி பெற்றவையாகும். இவ்வாறு பெற்ற தேர்தல் பத்திரங்களை தகுதியுள்ள அரசியல் கட்சி அதிகாரமளிக்கப்பட்ட வங்கிக் கணக்கின் மூலம் மட்டுமே பணமாக்க முடியும்.
இதன்படி பாரத ஸ்டேட் வங்கியின் 27-வது கட்டத்தில் விற்பனை செய்யப்பட்ட தேர்தல் பத்திரங்களை 03.07.2023 முதல் 12.07.2023 வரை பணமாக்குவதற்கு 29 கிளைகளுக்கு அதிகாரமளிக்கப்பட்டுள்ளது.
தமிழ்நாடு மற்றும் புதுச்சேரிக்கு சென்னை பாரிமுனையில்,
எண் 336/166, தம்புச்செட்டித் தெருவில் உள்ள பாரத ஸ்டேட் வங்கியின் சென்னை முதன்மை கிளைக்கு அதிகாரமளிக்கப்பட்டுள்ளது.
தேர்தல் பத்திரத்தை முதலீடு செய்யும் அரசியல் கட்சியின் கணக்கில் அதே நாளில் வரவு வைக்கப்படும்.
பிரதமர் அலுவலகம்
நாக்பூரில் மருத்துவமனை தீ விபத்தில் ஏற்பட்ட உயிரிழப்புக்கு பிரதமர் இரங்கல்
நாக்பூரில் உள்ள ஒரு மருத்துவமனையில் ஏற்பட்ட தீ விபத்தால் நேரிட்ட உயிர் இழப்புக்கு பிரதமர் திரு நரேந்திர மோடி துயரம் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், "நாக்பூரில் உள்ள மருத்துவமனையில் ஏற்பட்ட தீ விபத்து குறித்து அறிந்து துயருற்றேன். எனது எண்ணங்கள், உயிர் இழந்தவர்களின் குடும்பத்தினருக்கு துணை நிற்கின்றன. காயமடைந்தவர்கள் விரைவில் குணமடைய பிரார்த்தனை செய்கிறேன்" என்று கூறியுள்ளார்.
ஜல்சக்தி அமைச்சகம்
2022 நவம்பர் மாதத்திற்கான ‘தண்ணீர் நாயகர்கள்: உங்களின் தனித்திறன்களைப் பகிருங்கள்’ போட்டியின் வெற்றியாளர்கள் அறிவிப்பு
‘தண்ணீர் நாயகர்கள்: உங்களின் தனித்திறன்களைப் பகிருங்கள்' என்ற போட்டியை ஜல் சக்தி அமைச்சகத்தின் நீர் வளம், நதிகள் மேம்பாடு, கங்கை புனரமைப்புத் துறை தொடங்கியுள்ளது. தற்போது வரை மைகவ்  தளத்தில் மூன்று போட்டிகள் நடத்தப்பட்டுள்ளன.
2022, நவம்பரில் நடத்தப்பட்ட போட்டியில் மூன்று பேர் வெற்றியாளர்களாக அறிவிக்கப்பட்டுள்ளனர். அவர்களுக்கு தலா ரூ. 10,000 ரொக்கப் பணம் மற்றும் சான்றிதழ் வழங்கப்படும். வெற்றியாளர்கள் குறித்த விவரம் பின்வருமாறு:
• திரு பாபு பாஹுசாகேப் சலூன்கே:
மகாராஷ்டிர மாநிலம் நாசிக்கைச் சேர்ந்த இவர், 2019-ஆம் ஆண்டு தேசிய தண்ணீர் இயக்க விருதை வென்றுள்ளார். சொட்டுநீர் பாசனம் மற்றும் நுண்ணுயிர் பாசனத்தின் வாயிலாக தங்கள் வயல்களில் குறைந்த அளவிலான தண்ணீரைப் பயன்படுத்தவும், மழைநீர் சேகரிப்பு முறையை பின்பற்றவும் இவர் விவசாயிகளை ஊக்குவித்து வருகிறார்.
• திருமிகு குன்குன் சவுத்ரி:
இவர் பானையை தண்ணீரை சேமிக்கும் சாதனமாக பயன்படுத்தினார். வெளிப்புறம் தண்ணீர் உறிஞ்சாத தன்மை கொண்ட இரட்டை அடுக்கு மண் பானையை பயன்படுத்தினார். இரண்டு அடுக்குகளுக்கு இடையே தண்ணீர் ஊற்றப்படுவதோடு இது உள் அடுக்கு வழியாக தேவைக்கேற்ப தாவரங்களுக்கு செல்கிறது. அதன் பிறகு இரண்டு அடுக்குகளுக்கு இடையே உள்ள இடைவெளி மூடப்பட்டு தண்ணீர் ஆவியாகாமல் தடுக்கப்படுகிறது.
• திரு வைபவ் சிங்:
இந்திய வனத்துறை அதிகாரியான இவர், உத்தராகண்ட் மாநிலம் இமாலய மையப்பகுதியில் பணியாற்றுகிறார். பொறுப்பேற்றது முதல், மண்ணின் ஈரப்பதத்தின் பாதுகாப்பு கட்டமைப்பை இவர் உருவாக்கத் தொடங்கினார். நீர் குளங்கள், விளிம்பு அகழிகள், தடுப்பணைகள், துளையிடும் குழிகள் போன்ற பிற கட்டமைப்புகளும் இந்த சீரமைக்கப்பட்ட மற்றும் திட்டமிடப்பட்ட கட்டமைப்பு முறையில் அடங்கும்.
(AP/RB/KRS
(Visitor Counter : 89
சுகாதாரம் மற்றும் குடும்ப நலத்துறை அமைச்சகம்
இ-சஞ்சீவனி மூலம் 8 லட்சம் மருத்துவ ஆலோசனைகள் - நாட்டிலேயே தமிழகம் தொடர்ந்து முன்னிலை
மத்திய சுகாதாரம் மற்றும் குடும்பநல அமைச்சகத்தின் இ-சஞ்சீவனி தளத்தில் 8 லட்சத்துக்கும்  அதிகமான தொலைதூர மருத்துவ ஆலோசனைகள் இதுவரை நாடு முழுவதும் வழங்கப்பட்டுள்ளன. இதில் தமிழ்நாடு தொடர்ந்து முன்னிலை வகித்து வருகிறது.
இ-சஞ்சீவனி வெளிநோயாளி பிரிவு தற்போது 7500-க்கும் அதிகமான மருத்துவர்களுடன் 220 ஆன்லைன் வெளிநோயாளர் பிரிவு சேவைகளை வழங்குகிறது.
கொவிட்-19 பெருந்தொற்றின் போது பயனாளிகளின் உடல் இடைவெளியை உறுதி செய்து, பல்வேறு அத்தியாவசிய மருத்துவ சேவைகளை இ-சஞ்சீவனி வழங்கியுள்ளது.
மக்களுக்கு மருத்துவ சேவையை வழங்குவதற்காக உருவாக்கப்பட்டுள்ள இந்த கைபேசி செயலியை 27 மாநிலங்கள் மற்றும் யூனியன் பிரதேசங்களில் உள்ள மக்கள் பயன்படுத்திக் கொள்ளலாம்.
தமிழ்நாட்டில் 2,59,904 தொலைதூர ஆலோசனைகளும், உத்தரப் பிரதேசத்தில் 2,19,715 தொலைதூர ஆலோசனைகளும், கேரளாவில் 58,000-மும், இமாச்சலப் பிரதேசத்தில் 46,647-ம், மத்தியப் பிரதேசத்தில் 43,045-ம் இ-சஞ்சீவனி தளத்தின் மூலம் நடைபெற்றுள்ளன.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்: https://pib.gov.in/PressReleasePage.aspx?PRID=1674350
-----
(Visitor Counter : 170
சமூக நிதி மற்றும் அதிகாரமளித்தல் அமைச்சகம்
சமூக நீதி மற்றும் அதிகாரமளித்தல் அமைச்சகத்தின் மூத்த குடிமக்கள் திட்டத்தின் கீழ் தேசிய மாற்றுத்திறனாளிகள் மற்றும் மூத்த குடிமக்களுக்கு இலவச உதவி உபகரணங்கள் வழங்கும் முகாம்
மத்தியப் பிரதேசத்தில் உள்ள திகம்கரில் நடைபெற்ற முகாம் ஒன்றில் 1571 மாற்றுத்திறனாளிகள் மற்றும் மூத்த குடிமக்களுக்கு இலவச உதவி உபகரணங்கள் வழங்கப்பட்டன.
பார்வைத்திறன் குறைபாடு உள்ளவர்களுக்காக உள்நாட்டிலேயே தயாரிக்கப்பட்ட சுகம்யா கைத்தடி மற்றும் திறன் வளர்த்தல் பயிற்சி மற்றும் புனரமைப்பு மையத்திற்கான ஸ்வவ்லம்பன் கேந்திரா கன்டெய்னர் 2022 பிப்ரவரி 14 அன்று நடைபெற்ற முகாமில் அறிமுகப்படுத்தப்பட்டன.
மத்திய சமூக நீதி மற்றும் அதிகாரமளித்தல் அமைச்சகத்தின் மூத்த குடிமக்கள் திட்டத்தின் கீழ் உதவி உபகரணங்கள் வழங்கும் நிகழ்ச்சியை அலிம்கோ மற்றும் மாவட்ட நிர்வாகத்துடன் இணைந்து மாற்றுத்திறனாளிகளுக்கு அதிகாரமளித்தல் துறை ஏற்பாடு செய்திருந்தது.
முகாமை தொடங்கி வைத்த நிகழ்ச்சியின் தலைமை விருந்தினரான மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார், பார்வைத்திறன் குறைபாடு உள்ளவர்களுக்காக உள்நாட்டிலேயே தயாரிக்கப்பட்ட சுகம்யா கைத்தடியை அறிமுகப்படுத்தியதோடு, திறன் வளர்த்தல் பயிற்சி மற்றும் புனரமைப்பு மையத்திற்கான ஸ்வவ்லம்பன் கேந்திரா கன்டெய்னரையும் தொடங்கி வைத்தார்.
நிகழ்ச்சியில் பேசிய அமைச்சர், பிரதமர் திரு நரேந்திர மோடியின் தலைமையின் கீழ் மூத்த குடிமக்கள் மற்றும் மாற்றுத்திறனாளிகளுக்கு அதிகாரம் அளித்து சமத்துவ சமுதாயத்தை நிறுவுவதற்கான பல்வேறு முயற்சிகளை மத்திய அரசு எடுத்து வருவதாகக் கூறினார்.
விளிம்பு நிலையில் உள்ள மாற்றுத்திறனாளிகள், மூத்த குடிமக்கள் மற்றும் சமுதாயத்தில் நலிவடைந்த பிரிவினருக்கு அதிகாரம் அளிப்பதற்காக அவரது அமைச்சகம் உறுதி கொண்டுள்ளதாக டாக்டர் வீரேந்திர குமார் மேலும் தெரிவித்தார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1798340
குடியரசுத் துணைத் தலைவர் செயலகம்
நமது குழந்தைகளுக்கு நமது பாரம்பரிய மரபுகள் மற்றும் கலாச்சாரத்தை கற்றுக்கொடுங்கள்: குடியரசுத் துணை தலைவர்
நமது பாரம்பரிய காலாச்சாரத்தை காக்க நமது நமது மரபுகள் மற்றும் கலாச்சாரத்தை பள்ளி குழந்தைகளுக்கு கற்றுத்தர வேண்டும் என்று குடியரசுத் துணை தலைவர் திரு. எம். வெங்கையா நாயுடு கூறியுள்ளார். சுதந்திர தினத்தை முன்னிட்டு புது தில்லியை சேர்ந்த பல்வேறு பள்ளி மாணவர்களை சந்தித்து பேசுகையில் அவர் இதனை தெரிவித்தார்.
குழந்தைகள் தான் நமது நாட்டின் எதிர்காலம், ஆகையால் அவர்களுக்கு நல்ல கல்வியும் நன்னடத்தையும் கற்பிக்கப்பட வேண்டும். மேலும் நமது சுதந்திரத்திற்காக நமது தலைவர்கள் செய்துள்ள தியாகங்களையும் அவர்களுக்கு எடுத்துரைக்க வேண்டும், இது அந்த தலைவர்களுக்கு நம் செலுத்தும் மரியாதையாக இருக்கும் என்று அவர் கூறினார்.
நமது குழந்தைகள் அவர்களது தாய், தாய் மொழி, தாய் நாடு மற்றும் அவர்களின் பிறப்பிடத்தை என்றென்றும் நினைவில் வைத்திருக்க வேண்டும். மேலும், இல்லங்களில் குழந்தைகளுடன் தாய்மொழியில் தான் நாம் உரையாட வேண்டும் என்று குடியரசுத் துணை தலைவர் கூறினார். முதலில் நாம் இந்தியர்கள், பிறகுதான் நமது மற்ற அடையாளங்கள் என்பது நமது அனைவரின் உணர்ச்சியாக இருக்கவேண்டும் என்பதை அவர் சுட்டிக்காட்டினார்.
இயற்கையை மதிக்கவும், இயற்கையோடு இணைந்து வாழ்வதையும் நாம் நம் பிள்ளைகளுக்கு கற்றுக்கொடுக்க வேண்டும். சிறந்த எதிர்காலத்திற்கு அவர்கள் இயற்கையையும், கலாச்சரத்தையும் புரிந்துக்கொள்ள நாம் உதவ வேண்டும். அது நமது அனைவரின் வாழ்க்கைக்கும் மிகவும் முக்கியம் என்று குறிப்பிட்டார்.
குடியரசுத் துணைத் தலைவர் செயலகம்
அமெரிக்க வாழ் இந்தியர்கள் தங்கள் ஆன்மிக மற்றும் கலாச்சார வேர்களை மறந்துவிடக் கூடாது: குடியரசு துணைத் தலைவர்
புதிய மற்றும் எழுச்சிமிக்க இந்தியாவை உருவாக்க இயன்றதை அளியுங்கள்
அமெரிக்காவில் உள்ள பல்வேறு தெலுங்கு அமைப்பு உறுப்பினர்களிடையே உரையாற்றினார்
அமெரிக்காவில் வாழும் இந்தியர்கள் தங்களது ஆன்மிக மற்றும் கலாச்சார வேர்களை மறக்கக்கூடாது என்றும் புதிய மற்றும் எழுச்சி கொண்ட இந்தியாவுக்கு தங்களால் இயன்றதை நன்கொடையாக அளிக்க வேண்டும் என்றும் குடியரசுத் துணைத் தலைவர் திரு. எம். வெங்கையா நாயுடு கேட்டுக் கொண்டுள்ளார். அமெரிக்காவின் சிகாகோ நகரில் அவர் இன்று அமெரிக்காவில் செயல்படும் 21 தெலுங்கு சங்கங்களின் உறுப்பினர்களிடையே அவர் உரையாற்றினார். நிகழ்ச்சியில் அமெரிக்காவுக்கான இந்திய தூதர் திரு. நவ்தேஜ் சர்னா மற்றும் இதர பிரமுகர்கள் கலந்து கொண்டனர்
இந்தியாவின் முக்கிய மதிப்புகள் மற்றும் பகிர்ந்து கொள்ளுதல், கவனித்துக் கொள்ளுதல் மற்றும் ஒட்டுமொத்த உலகத்தையும் ஒரு குடும்பமாக – வசுதைவ குடும்பமாக கருதும் நம்பிக்கையை நிலைநிறுத்திக் கொள்ள வேண்டும் என அவர்களை குடியரசு துணைத் தலைவர் கேட்டுக் கொண்டார். இந்தியா உலகின் ஆன்மிக தலைநகரமாக திகழ்கிறது என சுட்டிக்காட்டிய அவர், உயிர்ப்புடன் திகழும் நாகரீகங்களில் ஒன்றாக இந்தியா உள்ளது என்று கூறியதுடன், கடந்த பல நூற்றாண்டுகளில் பல்வேறு துறைகளில் பூஜ்யம் முதல் யோகா வரை இந்தியர்களின் பங்களிப்பை நினைவுகூர்ந்தார்.
உங்களது தாய்மொழி, சொந்த கிராமம், தாய்நாடு, பெற்றோர் மற்றும் உங்கள் வெற்றிக்கு பொறுப்பான குருவை மறக்கவோ புறக்கணிக்கவோ கூடாது என்றும் குடியரசுத் துணைத் தலைவர் கூறினார். வாழ்க்கையில் முன்னேற நினைப்பவர்கள் ஒருபோதும் தங்களது கடந்தகாலத்தை மறக்கக்கூடாது என அவர் மேலும் குறிப்பிட்டார்.
அமெரிக்கவின் முன்னேற்றத்திற்காக பங்காற்றிய தெலுங்கு சமூகத்தை பாராட்டிய குடியரசுத் துணைத் தலைவர், பல்வேறு துறைகளில் உயர் பொறுப்புக்களில் தெலுங்கர்கள் இருப்பது பெருமிதமளிப்பதாகும் என்றார்.
உலகின் பல்வேறு பகுதிகளில் இருந்தும் சிறந்த நடைமுறைகளை உள்வாங்கிக் கொண்டு அவற்றை தனதாக்கிக் கொண்டபோதிலும், இந்தியாவின் வளமிக்க கலாச்சார மற்றும் பாரம்பரியத்த்துடன் வேரூன்றி இருக்க வேண்டும் என குடியரசுத் தலைவர் கேட்டுக் கொண்டார். நாம் நமது பண்டிகைகளை கொண்டாடுவதுடன் நமது மரபுகளைத் தக்க வைத்துக் கொள்ளவேண்டும் என அவர் கூறினார். அதே நேரத்தில் இந்தியா மற்றும் அமெரிக்காவுடனான உறவுகளை பலப்படுத்துவதற்கு தெலுங்கர்கள் மற்றும் அமெரிக்காவில் உள்ள இதர இந்தியர்கள் பாலமாக திகழ்ந்துள்ளனர். நட்பின் இணக்கத்தை பலப்படுத்த மக்களுக்கு இடையிலான தொடர்புகள் அத்தியாவசியம் எனவும் அவர் தெரிவித்தார்.
வேகமாக வளரும் பொருளாதாரமாக இந்தியா உருவெடுத்திருப்பதைக் குறிப்பிட்ட அவர், அடுத்த 10-15 ஆண்டுகளில் உலகின் முன்னணி பொருளாதாரமாக திகழ்வதற்கான பயணத்தில் ஈடுபட்டுள்ள இந்தியாவை நோக்கி உலகம் தனது பார்வையை செலுத்துகிறது என்றார். “இந்தியாவின் வேகமான வளர்ச்சிக் கதையில் நீங்களும் இணைய வேண்டும் என நான் விரும்புகிறேன்” என அவர் தெரிவித்தார்.
உலகம் முழுவதும் 32 மில்லியன் இந்தியர்கள் மற்றும் இந்திய வம்சாவளியினர் வாழ்ந்து வருவதாக கூரிய அவர், வெளிநாடுகளில் உள்ள தெலுங்கர்கள், இந்தியா மற்றும் இந்தியர்களின் அடையாளத்தை மேம்படுத்தும் வகையில் எப்போதும் பாடுபட வேண்டும் என்றார். தங்களது சொந்த மாவட்டத்தில் உள்ள கிராமங்களை தத்து எடுத்துக் கொண்டு அவை மாதிரி கிராமங்களாக உருவெடுக்கச் செய்ய வேண்டும் என அவர்களிடம் வேண்டுகோள் விடுத்தார்.
மத்திய அமைச்சரவை
ஐ.டி.பி.ஐ. வங்கியில் கட்டுப்படுத்தும் பங்குரிமையை ஆயுள் காப்பீட்டுக் கழகம் பெறவிருக்கிறது
இவ்வங்கியில் அரசின் பங்குகளை 50%க்கும் கீழாக குறைத்திட அரசு ஒப்புதல் வழங்கியுள்ளது
ஐடிபிஐ வங்கியில் இந்திய அரசின் பங்குகளை 50 சதவீதத்திற்குக் கீழ் குறைப்பதற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது. இந்த வங்கியின் கட்டுப்படுத்தும் பங்குகளை ஆயுள் காப்பீட்டுக் கழகம் பெறவும் ஒப்புதல் வழங்கப்பட்டுள்ளது. இதன் காரணமாக ஒதுக்கீட்டின் மூலமாக வங்கியை வளர்ப்பவராகவும், சொத்தின் சம பங்குகள், வங்கி நிர்வாகத்தைக் கட்டுப்படுத்தும் அரசின் உரிமையை விட்டுக் கொடுப்பதற்கும் ஒப்புதல் வழங்கப்பட்டுள்ளது.
தாக்கம்
- இந்த கையகப்படுத்தலின் காரணமாக வாடிக்கையாளர்கள், ஆயுள் காப்பீட்டுக்கழகம் மற்றும் சம்பந்தப்பட்ட வங்கி ஒட்டுமொத்த விரிவான பலன்கள் பெற வாய்ப்புள்ளது.
- பொருளாதாரத்தின் அளவீடு, பங்கீடு மற்றும் வாடிக்கையாளர்களை பெறுவதற்கான செலவினம் குறைவது, அதிகப்படியான திறன், செயல்பாட்டில் வளையக்கூடிய தன்மை மற்றும் சேவைகளை சந்தைப்படுத்துவதற்கான அதிக வாய்ப்பு ஆகியவவையே இரண்டு அமைப்புக்களும் பெறும் பலன்களாகும்.
- ஆயுள் காப்பீட்டுக் கழகமும் வங்கியும், நிதி அளவில் வலுப்பெற உதவுவதோடு, வீட்டுக்கடன் மற்றும் பரஸ்பர நிதி போன்ற நிதி சேவைகளை வழங்கும் இவற்றின் இதர அமைப்புக்களும் வலுவடைய உதவும்.
- மேலும், வீட்டு வாசலில் வங்கி சேவைகளைப் பெறவும், வாடிக்கையாளர்களுக்கான சேவை அபிவிருத்தி அடையவும், நிதி ஆதாரத்திற்கான வாய்ப்புகளைப் பெருக்கவும், 11 லட்சம் ஆயுள் காப்பீட்டு கழக முகவர்களுக்கு ஒரு வாய்ப்பாக இருக்கும்.
- குறைந்த செலவிலான வங்கிக் கணக்குகள் மற்றும் பணம் செலுத்தும் சேவைகளில் இருந்து வரும் வருமானத்தை அதிகரிக்கவும் நிதி ஆதாரத்தை குறைந்த செலவில் பெறவும் இது வங்கிக்கு ஏதுவாக இருக்கும்.
- வங்கியின் 1916 கிளைகளின் மூலமாக ஆயுள் காப்பீட்டுக் கழகம் வங்கியின் நம்பிக்கையையும் பெறும். அதுமட்டுமல்லாது, வங்கியின் நிதி நிர்வாக சேவைகளை ஆயுள் காப்பீட்டு கழகத்தால் அணுக முடியும்.
- மேலும், இதனால் நிதி சார்ந்த ஒருங்கிணைந்த நிறுவனம் ஆக வேண்டும் என்ற ஆயுள் காப்பீட்டுக் கழகத்தின் தொலைநோக்கு பார்வையும் நிறைவேறும்.
- வாடிக்கையாளர்களும் ஒரு கூரையின் கீழ் அனைத்து நிதி சேவைகளின் பலனை பெறுவர் என்பதோடு, ஆயுள் காப்பீட்டுத் திட்டத்தை விரிவடையச் செய்வதற்கான வசதியையும் ஆயுள் காப்பீட்டுக் கழகம் பெற்றுவிடும்.
பின்னணி:
2016ஆம் ஆண்டு தமது பட்ஜெட் உரையின்போது நிதியமைச்சர் ஐ.டி.பி.ஐ. வங்கியின் மடைமாற்றம் செய்வதற்கான வழிமுறைகள் தொடங்கி விட்டது என்று அறிவித்ததோடு, அவ்வங்கியின் அரசின் பங்குகளை 50 சதவீதத்திற்கு கீழாக குறைப்பதற்கான வாய்ப்பை அரசு பரிசீலிக்கும் என்றார். இந்த அறிவிப்பை கவனத்தில் கொண்டு, நிர்வாகத்தின் ஒப்புதலோடு ஆயுள் காப்பீட்டுக் கழகம் ஐடிபிஐ வங்கியின் கட்டுப்படுத்தும் பங்குகளை கையகப்படுத்த இந்திய காப்பீடு முறைப்படுத்தல் மற்றும் வளர்ச்சி ஆணையத்தின் அனுமதியை நாடியது. இந்த ஆணையத்தின் அனுமதியைப் பெற்ற பிறகு ஐடிபிஐ வங்கியின் 31 சதவீத கட்டுப்படுத்தும் பங்குகளை கையகப்படுத்தும் தனது திட்டத்தை ஆயுள் காப்பீட்டுக் கழகம் வெளியிட்டதுஃ நிர்வாகத்தின் பரிசீலனைக்குப்பிறகு ஐடிபிஐ வங்கியில் அரசின் பங்கு 51 சதவீதத்திற்குக் கீழாக குறைப்பதற்கான அரசின் முடிவு பற்றி கேட்டறிந்தது.
பாதுகாப்பு அமைச்சகம்
இந்திரா முனையில் 1971 போரின் பொன்விழா வெற்றி ஆண்டு கொண்டாட்டம்
1971-ஆம் ஆண்டு போரின் பொன்விழா ஆண்டு வெற்றிச் சுடர், நிக்கோபார் குழு தீவுகளுக்கு பயணித்து வருவதன் ஒரு பகுதியாக, ஆகஸ்ட் 22-ஆம் தேதி நாட்டின் தென்கோடியில் உள்ள இந்திரா முனையை சென்றடைந்தது. இந்த வரலாற்றுச் சிறப்புமிக்க தருணத்தைக் குறிக்கும் வகையில், அந்தமான் மற்றும் நிக்கோபாரைச் சேர்ந்த ஆயுதப் படை வீரர்கள் தேசியக் கொடியை ஏற்றிவைத்து, அந்தப் பகுதியின் மண்ணை சேகரித்தனர்.
நாட்டின் பிராந்திய பகுதிக்கு திரும்புவதற்கு முன்பு, பிரியா விடையைப் பெறுவதற்காக, வெற்றிச் சுடர், போர்ட் பிளேயரை நோக்கித் தனது பயணத்தைத் தொடங்கியுள்ளது. பொன்விழா வெற்றியின் மனநிலையைக் கொண்டாடும் வகையில் அந்தமான் மற்றும் நிக்கோபார் தீவுகளின் வடக்கு முதல் தெற்கு வரை வெற்றிச் சுடர் பயணிக்கிறது. 1971-ஆம் ஆண்டு நடைபெற்ற போரில் இந்தியா பெற்ற வரலாற்று சிறப்புமிக்க வெற்றியின் 50-வது ஆண்டைக் குறிக்கும் வகையில், 2021, பொன்விழா வெற்றி ஆண்டாக கொண்டாடப்படுவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748162
விவசாயத்துறை அமைச்சகம்
பண்ணை இயந்திரமயமாக்கல் திட்டம் விவசாயிகளின் வருமானம் மற்றும் வேளாண் பொருளாதார வளர்ச்சியை ஊக்குவிக்கும் : தமிழகத்துக்கு இதுவரை ரூ.421.65 கோடி விநியோகம்
வேளாண் இயந்திரமயமாக்கல் திட்டத்தின் துணை திட்டம் மூலம் விவசாயிகளை மேம்படுத்த, பல்வேறு மாநிலங்களுக்கு மத்திய அரசு நிதி வழங்கியுள்ளது. இதில்
2014-15ம் ஆண்டு முதல் 2020-21ம் ஆண்டு வரை தமிழகத்துக்கு ரூ.421.65 கோடியை வேளாண் கூட்டுறவு மற்றும் விவசாயிகள் நலன் துறை வழங்கியுள்ளது.
வேளாண் உபகரணங்கள் வாடகை மையங்கள், வேளாண் இயந்திர வங்கி, ஹை-டெக் மையங்கள், பல மாநிலங்களுக்கு வேளாண் இயந்திரங்களை வழங்குவது போன்ற நடவடிக்கைகள் பண்ணை இயந்திரமயமாக்கல் திட்டத்தின் கீழ் மேற்கொள்ளப்படுகின்றன.
நிலங்களின் பயன்பாடு, நீர் வளங்கள், வேலை ஆட்கள், விதைகள், உரங்கள், பூச்சிகொல்லி மருந்துகள் போன்றவற்றை திறம்பட பயன்படுத்தி, வேளாண் தொழிலை லாபகரமாக மாற்றுவதிலும், கிராமப்புற இளைஞர்களுக்கு ஈர்ப்பான தொழிலாக மாற்றுவதிலும் இயந்திரமயமாக்கல் முக்கிய பங்காற்றுகிறது. வேளாண் துறையின் ஒருங்கிணைந்த வளர்ச்சியில், இயந்திரமயமாக்கல் முக்கியமான அம்சமாக உள்ளது. ஒருங்கிணைந்த வேளாண் இயந்திரமயமாக்கல் வளர்ச்சிக்கு, நவீன தொழில்நுட்பத்துடன் கூடிய வேளாண் இயந்திரங்கள் தேவை.
2014-15ம் ஆண்டு முதல் 2020-21ம் ஆண்டு வரை தமிழகத்துக்கு ரூ.421.65 கோடியை வேளாண் கூட்டுறவு மற்றும் விவசாயிகள் நலத் துறை வழங்கியுள்ளது. 2021-22ம் நிதியாண்டில் முதல் தவணையாக ரூ.21.74 கோடி வேளாண் இயந்திரமயமாக்கல் துணை திட்டத்தின் கீழ் வழங்கபட்டுள்ளது. இதன் மூலம் 259 வேளாண் இயந்திரங்கள் மற்றும் சாதனங்கள் வழங்கப்படும். 115 வேளாண் கருவிகள் வாடகை மையங்கள் அமைக்கப்படும். 10 ஹைடெக் மையங்கள் மற்றும் 100 விவசாய இயந்திர வங்கிகள் கிராம அளவில் அமைக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726205
சிறுபான்மையினர் நலன் அமைச்சகம்
சிறுபான்மை இனத்தவருக்கான திறன்மேம்பாடு அளிப்புத்திட்டம்
மத்திய சிறுபான்மையின நலத்துறை அமைச்சகம் சார்பில் பட்டியலிடப்பட்ட 6 சிறுபான்மையின சமூகத்தைச்சேர்ந்த பெண்கள் மற்றும் ஆண்களுக்கு திறன் மேம்பாடு பயிற்சி அளிப்புத்திட்டம் அமல்படுத்தப்பட்டது. இதன் மூலம் 14 முதல் 45 வயதுக்குட்பட்ட சிறுபான்மையினத்தவர்களுக்கு அவர்களது தகுதிகளுக்கேற்ப திறன் மேம்பாட்டு பயிற்சி அளிக்கப்படும். சிறுபான்மையின மக்களை சுய தொழில் செய்பவர்களாக மாற்றுவதே இந்தத் திட்டத்தின் இலக்காகும்.
இந்தத் திட்டத்தின் கீழ் அளிக்கப்படும் திறன் மேம்பாட்டுப் பயிற்சியில் 33 சதவீதம் பெண்களுக்கு இடஒதுக்கீடு வழங்கப்படுகிறது. இந்த திறன் மேம்பாட்டுப் பயிற்சிகள் அமைச்சகத்தின் சார்பில் அமைக்கப்பட்டுள்ள திட்ட செயலாக்க ஏஜென்சிகள் மூலம் வழங்கப்படுகின்றன. தற்போது இந்தத் திட்டம் பிரதமரின் விகாஸ் திட்டத்தில் ஒருங்கிணைக்கப்பட்டு சிறுபான்மையின சமூகத்தைச் சேர்ந்தவர்களின் திறன் மேம்பாட்டை உறுதி செய்வதுடன், பள்ளிப்படிப்பை பாதியில் நிறுத்திய சிறுபான்மையின பெண்களை தொழில் முனைவோராக மாற்றுவும் உதவும். இதுவரை 4.68லட்சம் பயனாளிகள் இந்தத் திட்டத்தின் மூலம் திறன் மேம்பாட்டு பயிற்சி பெற்றுள்ளனர். இவர்களில் 2.28 லட்சம் பயனாளிகள் பல்வேறு துறைகளில் வேலைவாய்ப்பைப் பெற்று இருப்பதாகவும் புள்ளி விவரங்கள் தெரிவிக்கின்றன.
மக்களவையில் எழுப்பப்பட்ட கேள்விக்கு மத்திய சிறுபான்மையின விவகாரங்கள் துறை அமைச்சர் திருமதி ஸ்மிருதி ஸூபின் இரானி நேற்று எழுத்துப்பூர்வமாக அளித்த பதிலில் இதனை குறிப்பிட்டுள்ளார்.
குடியரசுத் துணைத் தலைவர் செயலகம்
ஈஸ்டரை முன்னிட்டு குடியரசு துணைத் தலைவரின் வாழ்த்து செய்தி
ஈஸ்டரை முன்னிட்டு குடியரசு துணைத் தலைவர் வெளியிட்டுள்ள வாழ்த்து செய்தி பின்வருமாறு:
"இயேசுபிரான் மீண்டும் உயிர்த்தெழுந்ததை குறிக்கும் புனித பண்டிகையான ஈஸ்டரை முன்னிட்டு நமது நாட்டின் மக்களுக்கு எனது இதயம் கனிந்த நல்வாழ்த்துகளை தெரிவித்துக்கொள்கிறேன்.
மனித குலத்தின் மீட்பராக வணங்கப்படும் இயேசு கிறிஸ்து, அன்பு, அமைதி, கருணை மற்றும் மன்னிப்பு ஆகியவற்றின் மூலம் மனித இனத்தை ரட்சிப்பதற்கான பாதைக்கு ஒளியூட்டினார்.
அனைத்து மனிதர்களிடமும் கருணையை காட்டி ஈஸ்டரை நாம் கொண்டாடுவோம். இந்த பண்டிகை நமது வாழ்வில் நல்ல ஆரோக்கியம், அமைதி மற்றும் நல்லிணக்கத்தை கொண்டு வரட்டும்."
புவி அறிவியல் அமைச்சகம்
அதி தீவிரப் புயலான டவ்-தே, கிழக்கு மத்திய அரபிக் கடல் பகுதியில் மிக அதி தீவிரப் புயலாக மாறி நிலை கொண்டுள்ளது: குஜராத் & டையு கடலோரப் பகுதிகளுக்கு சிவப்பு எச்சரிக்கை
இந்திய வானியல் துறையின் தேசிய காலநிலை முன்னெச்சரிக்கை மையத்தின் அறிக்கையின்படி  டவ்-தே புயலானது கிழக்கு மத்திய அரபிக் கடலில் மிக அதி தீவிரப் புயலாக மாறி நிலை கொண்டுள்ளது. இது கடந்த 6 மணி நேரத்தில் சுமார் 20 கிலோமீட்டர் வேகத்தில் வடக்கு- வடமேற்கு திசையை நோக்கி நகர்ந்து தீவிர சூறாவளிப் புயலாக மாறியுள்ளது.
இந்த புயல் மேலும் வடக்கு-வடமேற்கு திசையை நோக்கி நகர்ந்து இன்று மாலை குஜராத் கடற்கரையைச் சென்றடையும். பின்னர் குஜராத்திற்கும் போர்பந்தருக்கும் இடையேயான மஹுவா பகுதியில்  இரவு  மணி அளவில் கரையைக் கடக்கும். அப்போது மணிக்கு 155 முதல் 165 கிலோ மீட்டர் வேகத்தில் புயல் காற்று வீசத் தொடங்கி அதிகபட்சமாக 185 கிலோ மீட்டர் வேகம் வரை அதிகரிக்கும் என கணிக்கப்பட்டுள்ளது.
இதனால் குஜராத் மற்றும் டையு கடலோரப் பகுதிகளுக்கு சிவப்பு எச்சரிக்கை விடுக்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1719236
பாதுகாப்பு அமைச்சகம்
இந்திய கடற்படைக்கு நீர்மூழ்கிக் கப்பலைத் தாக்கும் ஏவுகணை உள்ளிட்ட ஆயுதங்கள் வாங்க ரூ.423 கோடி மதிப்பில் அமெரிக்காவுடன் இந்திய பாதுகாப்பு அமைச்சகம் ஒப்பந்தம்
இந்திய கடற்படைக்கு எம்கே-54 ரக நீர்மூழ்கிக் கப்பலைத் தாக்கும் ஏவுகணை  மற்றும் ஆயுதங்கள் கொள்முதல் செய்ய அமெரிக்காவுடன் ரூ.423 கோடி மதிப்பிலான ஒப்பந்தத்தில் பாதுகாப்புத்துறை அமைச்சகம் கையெழுத்திட்டுள்ளது.
இந்த ஆயுதங்கள் கடற்படையில் உள்ள பி-81 ரக கண்காணிப்பு விமானத்தில் பயன்படுத்தக்கூடியவை. இவை நீர்மூழ்கிக் கப்பல்களை தாக்கி அழிக்கும் திறன் கொண்டவை என்பது குறிப்பிடத்தக்கது.
மத்திய அமைச்சரவை
பிரதமரின் கிஸான் திட்டத்தின் கீழ் 2-வது தவணையை வழங்க ஆதார் குறித்த நிபந்தனைகளை தளர்த்துவதற்கு மத்திய அமைச்சரவை ஒப்புதல்
நாட்டில் இரண்டு ஹெக்டேர் வரை விளைநிலங்களைக் கொண்டுள்ள சிறு மற்றும் குறு விவசாயிகள் குடும்பங்களுக்கு வருவாய் ஆதரவை வழங்கும் வகையில் பிரதான் மந்திரி கிஸான் சன்மான் நிதி எனும் புதிய மத்தியத் திட்டத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் அளித்துள்ளது. 2019-ஆம் ஆண்டு பிப்ரவரி மாதம் 24-ம் தேதியன்று பிரதமர் தொடங்கி வைத்த இத்திட்டத்தின் கீழ், சில விலக்குகளைத் தவிர, ஆண்டு ஒன்றுக்கு சம்பந்தப்பட்ட விவசாயிகளுக்கு ஆறாயிரம் ரூபாய் வழங்கப்படும். நாடெங்கிலும் உள்ள ஒரு கோடிக்கும் மேலான விவசாயக் குடும்பங்களுக்கு முதல் தவணையில், இரண்டாயிரம் கோடி ரூபாய்க்கும் மேலாக வழங்கப்பட்டுள்ளது.
பயனடைந்தோரைப் பற்றிய விவரங்களை ஆதார் எண்ணோடு இணைப்பதால், 2019-ஆம் ஆண்டு ஏப்ரல் மாதம் முதல் தேதியன்று விடுவிக்கப்பட வேண்டிய தவணை தாமதிக்கப்பட்டு விவசாயிகள் அதிருப்தி அடைவார்கள். ஆகவே இந்த நிபந்தனை தளர்த்தப்பட்டுள்ளது.
-----
(Visitor Counter : 92
தகவல் மற்றும் ஒலிபரப்பு அமைச்சகம்
போலந்து திரைப்படமான 'பெர்ஃபெக்ட் நம்பர்'- இன் சர்வதேச பிரீமியர் காட்சியோடு 53வது இந்திய சர்வதேச திரைப்பட விழா நிறைவுற்றது
"பொருள் உலகத்திற்கு அப்பாற்பட்ட பிரச்சனைகளும் உண்டு என்பதைக் குறிப்பதற்கான முயற்சி இந்தத் திரைப்படம்.", என்று பெர்ஃபெக்ட் நம்பர் திரைப்படத்தின் இயக்குனர் கிரிஸ்டோஃப் ஜானுஸ்ஸி கூறினார். 53 வது இந்திய சர்வதேச திரைப்பட விழாவின் ஒரு பகுதியாக ஏற்பாடு செய்யப்பட்டிருந்த செய்தியாளர் கூட்டத்தில் பேசிய அவர், பொருள் உலகத்திற்கு அப்பால் வேறு உண்மை இருக்கலாம் என்று கூறினார்.
“இந்த நியூட்டன் சகாப்தம் எல்லாம் முடிந்துவிட்டது, 19-ஆம் நூற்றாண்டில் மிகவும் உறுதியாக இருந்த இந்த விஷயங்கள் அனைத்தும் இனி நிச்சயமற்றவை என்பதை நமக்கு உணர்த்தும் குவாண்டம் இயற்பியல் இருப்பதால், பொருள் உலகத்திற்கு அப்பால் வேறு உண்மை இருக்கலாம் என்பதை விஞ்ஞானம் மறுக்கவில்லை. இவை அனைத்தும் இப்போது கேள்விக்குறியாக உள்ளது. இவையே இந்த கதையை எழுத என்னை தூண்டியது”, என்று கூறினார்.
போலந்து திரைப்படமான இந்த 'பெர்ஃபெக்ட் நம்பர்'- இன் சர்வதேச பிரீமியர் காட்சியோடு 53வது இந்திய சர்வதேச திரைப்பட விழா நிறைவுற்றது.
இந்தத்திரைப்படம், இயற்பியலின் வரம்புகளைத் உடைக்க குவாண்டம் இயற்பியல் மற்றும் கால்குலஸின் கணிதக் கோட்பாடுகளில் தத்துவ பதில்களை தேடுகிறது. அப்போது விஞ்ஞானம் மெய்ஞானத்தை சந்திக்கிறது. ஒரு இளம் கணிதவியலாளன் நீண்ட காலமாக தொலைந்து போன தனது உறவினரைச் சந்திக்கிறான். அந்த உறவினர் மிகவும் செல்வந்தணாக உள்ளது. இவர்களின் சந்திப்பு எவ்வாறு அவர்களின் வாழ்க்கையை பல்வேறு வழிகளில் மாற்றுகிறது என்பதே இத்திரைப்படம்.
தான் இத்திரைப்படத்தை உருவாக்குவதற்ககான ஊக்கியாக இருந்த நிகழ்வைப்பற்றி கிரிஸ்டோஃப் ஜானுஸ்ஸி பகிர்ந்துக்கொண்டார். “இது ஒரு உண்மையான சம்பவத்தின் அடிப்படையில் எடுக்கப்பட்டது. செயின்ட் பீட்டர்ஸ்பர்க்கில், ரஷ்ய-யூதரான ஒரு கணிதவியலாளர் 1 மில்லியன் டாலர் பரிசு பெற்றார். காசோலை தனது கவனத்தை சிதறடிக்கிறது, கவனத்தை தான் சிதறடிக்க விரும்பவில்லை என்று கூறி அதை திருப்பி அனுப்பினார். இதில் ஈர்க்கப்பட்டே நான் இந்த படத்தை எடுத்தேன்.”, என்று அவர் கூறினார்.
சரியான எண்ணைப் பற்றி:
இயக்குனர்: கிரிஸ்டோஃப் ஜானுஸ்ஸி
தயாரிப்பாளர்: ஸ்பிக்நியு டொமாகல்ஸ்கி, ஃபெலிஸ் ஃபரினா, பாவ்லோ மரியா ஸ்பினா
திரைக்கதை: கிரிஸ்டோஃப் ஜானுஸ்ஸி
ஒளிப்பதிவாளர்: பியோட்டர் நீமிஸ்கி
தொகுப்பாளர்: மிலேனியா ஃபீட்லர்
நடிகர்கள்: ஆண்ட்ரூ செவெரின், ஜான் மார்செவ்ஸ்கி